ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
2 ก.ค. 2558

สรุปภาวะตลาดภาคเช้า : SET โดนกลุ่มแบงก์กดดันต่อ – SET ยังถูกกดดันจากกลุ่มแบงก์ แต่เชื่อว่าอารมณ์ตลาดครึกครื้นต่อกลุ่มหุ้นเก็งกำไรหลายๆตัว ซึ่งมีภาพการเคลื่อนไหวที่โดดเด่น ส่วนประเด็นอื่นๆ ยังนิ่งๆ ไฮไลท์จะอยู่ที่ รอผลประชามติกรีซในวันอาทิตย์นี้ ซึ่งจะมีอทธิพลต่อการเคลื่อนไหวตลาดในสัปดาห์หน้า ทั้งนี้ SET ปิดภาคเช้าที่ระดับ 1496.75 จุด (-0.52%) ด้วยมูลค่าซื้อขาย 2.4 หมื่นลบ. กลุ่มหลักแบงก์กดดันตลาดปิดลบต่ออีก -2.8% ส่วนพลังงานและ ICT บวกลบไม่มาก ด้านตลาดภูมิภาคอยู่ในแดนบวก
กลยุทธ์ที่แนะนำ :ช่วงบ่าย: คาดแกว่งบริเวณ 1500 +/- 5 จุด โดยมีกลุ่มแบงก์เป็นตัวแปร หากเริ่มมี Technical rebound จะช่วยให้ SET ฟื้นตัวในช่วงบ่าย โดยขึ้นทะลุผ่าน 1505 จุดได้ จะเป็นสัญญาณที่ดีขึ้น อย่างไรก็ตาม แม้ SET แดง (กลุ่มแบงก์ปรับตัวลง) แต่กลุ่มอื่นๆ ยังปรับขึ้นได้ โดยเฉพาะหุ้นขนาดกลางและเล็ก ซึ่งเรามองช่วงนี้ตลาดสำหรับการเก็งกำไร เปิดโอกาสอีกครั้งแล้ว ทั้งนี้ หุ้นแนะนำทางเทคนิค ได้แก่ NWR (รับ 1.93 ต้าน 2.06 Cut 1.87) และ SOLAR (รับ 16.60 ต้าน 18.00 Cut 16.20)